“એ શક્ય બની શકે. પણ માની લે કે હું તને આવો કોન્ટ્રેક્ટ આપું, અને તેં કામમાં રોકેલા દરદી પર એની કોઈ અવળી અસર થાય. તો હું ફસાઈ જાઉં. આ ટાપુઓ પર આપણે અમેરિકનોએ ફૂંકી-ફૂંકીને પીવું પડે છે. રાજકારણીઓ પોતે તો આ ટાપુના સો માઇલના વિસ્તારમાં ક્યાંય ફરકશે નહીં, પણ શું કરી શકાય એની એમને ખબર હોય છે. અને તમારી વાત કરીએ તો, એક મેનેજર તરીકે તમને તો પગાર મળશે. કહેવાશે એવું કે એક હોશિયાર અમેરિકને પોતાના સાથીઓનું શોષણ કર્યું. હું પોતે પણ ઇચ્છું છું, કે આવું કંઈક કરી શકાય. પણ મને સમજાતું નથી કે આ કઈ રીતે પાર પડી શકે!”